**Loftus Versfeld Stadium** er et idrettsstadion i Pretoria i Sør-Afrika. Stadionet har 51 762 sitteplasser. Flere kamper i fotball-VM 2010 ble spilt her. Stadionet er oppkalt etter Robert Owen Loftus Versfeld som var pioner innen organisert idrett i Pretoria. Rugby union-laget Blue Bulls spiller sine kamper her.

Stadionet er blant de eldste i Sør-Afrika, og har vært brukt i store sportsbegivenheter siden 1903. Det første betongbygget hadde plass til bare 2 000 tilskuere og ble bygget av Pretorias bystyre i 1923. Siden 1948 har stadionet gjennomgått flerårige oppgraderinger.

Historie
--------

Stadionet er oppkalt etter Robert Owen Loftus Versfeld, grunnleggeren av organisert idrett i Pretoria. Gjennom årene har stadionet gjennomgått flere navneendringer ettersom sponsorer har kommet og gått, men lokalbefolkningen har imidlertid alltid referert til arenaen som Loftus Versfeld. Fra 11. juni 1998 til 4. februar 2003 ble stadionet offisielt gitt navnet *Minolta Loftus*, etter at Minolta hadde skaffet seg stadionets navnrettigheter. Sponsingen ble overtatt av sikkerhetsgiganten Securicor, som kunngjorde navnet *Securicor Loftus* den 5. februar 2003. Den 1. september 2005 gikk omdøpingen i full sirkel da mobilnettleverandøren Vodacom tok over sponsingen fra Securicor og omdøpte stadionet tilbake til det opprinnelige Loftus Versfeld.

Tomta som stadionet ligger på ble for første gang brukt til idrett i 1906, og banen ble på daværende tidspunkt ganske enkelt kalt Eastern Sports Ground. Det første betongbygget ble reist på denne tomta av bystyret i 1923. Det opprinnelige stadionet hadde plass til bare 2 000 tilskuere og var ikke tilrettelagt som et idrettsanlegg. 

I 1928 fikk Pretoria underavdeling et stort overskudd, først og fremst på grunn av All Blacks' tur til Sør-Afrika samme år, som de brukte til å sette opp garderober og toaletter.

Da Mr Loftus Versfeld døde plutselig i mai 1932 valgte Pretoria underavdeling å omdøpe Eastern Sports Ground etter ham som en hyllest til en mann som hadde gjort så mye for å utvikle idrett i området. Stadionet har vært kjent som Loftus Versfeld Stadium siden den gang. Det har blitt oppgradert flere ganger, blant annet i 1984, da den nordre paviljongen gjennomgikk en oppgradering.

Arrangementer
-------------

### Confederations Cup 2009

Loftus Versfeld Stadium var en arena i Confederations Cup 2009. Gruppespillkampene i gruppe B mellom USA og Italia, USA og Brasil samt Brasil og Italia ble spilt på dette stadionet.

### Rugby union

Loftus Versfeld er hjemmebane til Bulls som spiller rugby union i Super 14-serien og var stedet hvor finalen i Super 14 2009 fant sted. Loftus er også hjemmebanen til laget Blue Bulls i Sør-Afrikas Currie Cup. 

### Konserter

Stadionet har vært arena for mange musikalske begivenheter de siste årene, blant annet UB40 og Robbie Williams' Close Encounters Tour den 17. april 2006 med et tilskuertall over 56 000. Den canadiske superstjernen Céline Dion opptredde også på stadionet i et to netters arrangement som en del av hennes Taking Chances Tour den 16. og 17. februar 2008, med et samlet tilskuertall på ca. 80 000. 

### VM i fotball 2010

En liten oppgradering ble gjort i forbindelse med fotball-VM 2010 for å oppfylle FIFAs krav om VM-arenaer. Det ble lagt nytt tak over den østre tribunen, og det eksisterende taket på resten av stadionet gjennomgikk en oppgradering. Nye veier og parkeringsanlegg rundt stadionet kom også på plass. Flomlysene, lydanlegget og måltavler ble forbedret. Selv om det først var forventet at arbeidet skulle bli ferdig i løpet av august 2008, stod stadionet ferdig oppgradert først i januar 2009. Fem gruppespillkamper og en åttendedelsfinale ble spilt på Loftus Versfeld Stadium i fotball-VM 2010. 

**Kampoppsett:**


| Dato | Tid (UTC+2) | Lag 1 | Res. | Lag 2 | Runde | Tilskuere |
| --- | --- | --- | --- | --- | --- | --- |
| 13. juni 2010 | 16:00 | Serbias flagg Serbia | 0–1 | Ghanas flagg Ghana | Gruppe D | 38 833 |
| 16. juni 2010 | 20:30 | Sør-Afrikas flagg Sør-Afrika | 0–3 | Uruguays flagg Uruguay | Gruppe A | 42 658 |
| 19. juni 2010 | 20:30 | Kameruns flagg Kamerun | 1–2 | Danmarks flagg Danmark | Gruppe E | 38 704 |
| 23. juni 2010 | 16:00 | USAs flagg USA | 1–0 | Algeries flagg Algerie | Gruppe C | 35 827 |
| 25. juni 2010 | 20:30 | Chiles flagg Chile | 1–2 | Spanias flagg Spania | Gruppe H | 41 958 |
| 29. juni 2010 | 16:00 | Paraguays flagg Paraguay | 0–0 (5–3) | Japans flagg Japan | Åttendedelsfinale | 36 742 |

Referanser
----------

1. ↑  «Loftus Versfeld». FIFA. Arkivert fra originalen 4. november 2012. Besøkt 18. juni 2009.
2. ↑  «Matches». FIFA. Arkivert fra originalen 24. april 2013. Besøkt 18. juni 2009.
3. 1 2 3  «Five new stadiums on track for 2010». Creamer Media's Engineering News. 20. juni 2008. Besøkt 21. juni 2008.
4. ↑  «How host cities are shaping up: Pretoria». The Times. 23. november 2007. Arkivert fra originalen 25. november 2008. Besøkt 21. juni 2008.  «Arkivert kopi». Arkivert fra originalen 25. november 2008. Besøkt 7. april 2010.
5. ↑  Lebogang Seale (12. februar 2008). «2010 soccer stadiums under Fifa spotlight». Saturday Star. Besøkt 21. juni 2008.
6. ↑  «First World Cup stadium completed». BBC. 4. februar 2009. Besøkt 4. februar 2009.

Eksterne lenker
---------------

* (en) Offisielt nettsted Rediger på Wikidata

* (en) Loftus Versfeld Stadium – kategori av bilder, video eller lyd på Commons Rediger på Wikidata
* (en) Loftus Versfeld Stadium på fifa.com Arkivert 4. februar 2019 hos Wayback Machine.

| * v
* d
* r
Stadioner i fotball-VM 2010 |
| --- |
| 
* Soccer City
* Moses Mabhida Stadium
* Cape Town Stadium
* Ellis Park Stadium
* Loftus Versfeld Stadium
* Nelson Mandela Bay Stadium
* Free State Stadium
* Peter Mokaba Stadium
* Mbombela Stadium
* Royal Bafokeng Stadium

 |

|  |  |
| --- | --- |
| Oppslagsverk/autoritetsdata | GeoNames
 |